ທໍເນໂດ ເອົາຊີວິດ 14 ຄົນ ຢູ່ພາກໃຕ້ ສຫລ ໃນຂະນະທີ່ ພາກຕາເວັນອອກ ອຸ່ນຜິດປົກກະຕິ
ພາຍຸທໍເນໂດ ສິບກວ່າຫົວ ພັດຖະຫຼົ່ມ ເໜືອໄປເຖິງ ລັດມີຊີແກນ​ ແຕ່ຢູ່ພາກຕາເວັນອອກ ຊ້ຳພັດມີອາກາດອຸ່ນ ຜິດປົກກະຕິ​ ຊຶ່ງບາງແຫ່ງ ອຸ່ນເຖິງ 22 ອົງສາແຊລເຊີສ.
ຫລາຍຮ້ອຍຄອບຄົວໃນເຂດພາກໃຕ້ ແລະພາກກາງຂ້ອນໄປ ທາງຕາເວັນຕົກຂອງສະຫະລັດຈະພາກັນສະເຫລີມສະຫລອງ ວັນຄຣິສມັສ ຢູ່ບ່ອນພັກອາໄສຊົ່ວຄາວ ຫລັງຈາກ ໄດ້ສູນເສຍ ເຮືອນຊານບ້ານຊ່ອງຂອງພວກເຂົາເຈົ້າຍ້ອນລົມພາຍຸທໍເນໂດ ທີ່ເກີດໃນເດືອນທັນວາ ຊຶ່ງບໍ່ຄ່ອຍໄດ້ເຫັນກັນນັ້ນ ລົມພາຍຸຮ້າຍແຮງດັ່ງກ່າວ ໄດ້ສັງຫານຢ່າງໜ້ອຍ 14 ຄົນເລີ້ມ ແຕ່ມື້ວັນພຸດ ເປັນຕົ້ນມາຊຶ່ງຜູ້ປົກຄອງລັດ Mississippi ທ່ານ Phil Bryant ໄດ້ປະກາດພາວະສຸກເສີນຢູ່ໃນຫລາຍໆເຂດ ລົມພາຍຸທໍເນໂດສິບກວ່າຫົວໄດ້ພັດຖະຫຼົ່ມເໜືອຂຶ້ນໄປຈົນເຖິງ ລັດ Michigan ໂດຍໄດ້ທຳລາຍຫຼືບໍ່ກໍສ້າງຄວາມເສຍຫາຍໃຫ້ແກ່ເຮືອນຊານແລະທຸລະ ກິດຈຳນວນນຶ່ງ ມີລາຍງານວ່າ ຜູ້ເສຍຊີວິດ 7 ຄົນ ຢູ່ທີ່ລັດ Mississippi 6 ຄົນທີ່ລັດ Tennessee ແລະ ຜູ້ນຶ່ງທີ່ລັດ Arkansas ສ່ວນຢູ່ໃນພາກຕາເວັນອອກຂອງປະເທດ ກໍໄດ້ເກີດຝົນຕົກແລະອຸນຫະພູມທີ່ສູງເປັນປະ ຫວັດການ ເຖິງ 22 ອົງສາແຊລເຊີສ ຢູ່ຕາມຫົວເມືອງໃຫຍ່ໆ ເຊັ່ນນະຄອນນິວຢອກ ວໍຊິງ ຕັນ ຟີລາແດລເຟຍ ເຮັດໃຫ້ວັນກ່ອນມື້ບຸນຄຣິສມັສ ມີຄວາມຮູ້ສຶກ ປານກັນກັບກາງລະດູ ໃບໄມ້ປົ່ງ ຜູ້ໃດກໍຕາມທີ່ຕ້ອງການຢາກເຫັນວັນຄຣິສມັສສີຂາວໃນປີນີ້ຕ້ອງໄດ້ເດີນທາງໄປຍັງພາກ ຕາເວັນຕົກສຽງເໜືອຂອງສະຫະລັດບ່ອນທີ່ມີການພະຍາກອນໄວ້ວ່າ ຈະມີອາກາດໜາວ ແລະຫິມະຕົກໜັກ ທີ່ລັດວໍຊິງຕັນ ອໍເຣກັນ ເນວາດາແລະພາກເໜືອຂອງລັດຄາລີຟໍເນຍ ພວກນັກຊ່ຽວຊານຂອງລັດຖະບານກ່າວວ່າ ປາກົດການອາກາດ ທີ່ຮູ້ກັນໃນຊື່ El Nino ນັ້ນ ແມ່ນມີສ່ວນຮັບຜິດຊອບ ກ່ຽວກັບສະພາບອາກາດ ທີ່ອົບອຸ່ນຜິດປົກກະຕິ ແລະ ສະ ພາບດິນຟ້າອາກາດປັ່ນປ່ວນຢູ່ໃນບໍລິເວນສ່ວນໃຫຍ່ຂອງສະຫະລັດ